**SKRIFTLIG INVITATION TIL KOMMUNENS**

**LOKALE FORENINGER**

**Kære forening i Slagelse Kommune**

**I samarbejde med Hold Danmark Rent sætter Slagelse Kommune nu særligt fokus på henkastet affald og det sker via konceptet Ren Natur, hvor lokale foreninger som jer inviteres til at hjælpe med og samtidig tjene gode sponsorpenge til jeres klubkasse.**

Ren Natur har til formål at øge bevidstgørelsen om affald i naturen samtidig med at sammenholdet styrkes lokalt. Det sker via meningsfulde indsamlingsaktiviteter, hvor medlemmer i alle aldre arbejder sammen og gør en reel forskel for vores lokalmiljø.

Og det er ikke kun sponsorpengene I tjener! Også anerkendelsen fra jeres medborgere vil være stor, så I skal være forberedte på at der sker magiske ting, når først sikkerhedsvesten kommer på og andre ser hvilken forskel I gør.

**Hvordan foregår en affaldsindsamling med Ren Natur?**

Jeres forening vil, ved at bruge en formiddag eller en eftermiddag på at samle henkastet affald op på en selvvalgt dato i perioden april – oktober, modtage et sponsorat på 2500-3000 kr. afhængig af rutens længde.

Fra 1. marts fremgår det af Ren Naturs hjemmeside hvilke indsamlingsruter vi har valgt her i Slagelse Kommune og ønsker I at komme i betragtning til en rute, så tilmeld jeres forening på hjemmesiden [www.rennatur.org](http://www.rennatur.org). Alle typer af foreninger er velkomne. Der er korte og lange ruter, så der er noget for enhver smag.

Til indsamlingsopgaven vil I modtage alt det udstyr, som I skal bruge til at samle affald op med - sikkerhedsveste, handsker, skraldeposer, snappere osv. Kommunen vil efterfølgende hente affaldet på de markerede droppunkter. Dette sker indenfor 48 timer efter endt indsamling.

Sponsoratet skal bruges til foreningsfremmende formål. Det kan være nyt udstyr, uddannelsesaktiviteter til jeres medlemmer, rejseudgifter, events osv.

Vi håber, at vores invitation vil inspirere jer, så vi sammen kan skabe et lokalsamfund med endnu mere fokus på miljø, en ren natur og bæredygtighed lokalt.

Hvis I har nogle spørgsmål til de lokale ruter eller konceptet generelt, er I altid velkommen til at kontakt Hold Danmark Rent og Ren Natur på [kontakt@rennatur.org](mailto:kontakt@rennatur.org)

Venlig hilsen  
Slagelse Kommune